วัดพระยาทำ เป็นวัดโบราณ สร้างสมัยกรุงศรีอยุธยา เดิมชื่อว่า วัดนาค รัชกาลที่ ๒ โปรดให้ เจ้าพระยารัตนาธิเบศร์ (กุน) สมุหนายก บูรณปฏิสังขรณ์และถวายเป็นพระอารามหลวง ทรงพระราชทาน นามว่า วัดพระยาทำ รัชกาลที่ ๓ ทรงมีพระราชศรัทธาโปรดให้ปฏิสังขรณ์เพิ่มเติมทั้งพระอาราม ต่อมา พระครูสุนทรารากษรวิจิตร์ (แจ้ง) เจ้าอาวาสได้ร่วมกับทายกและทายิกาบูรณปฏิสังขรณ์ จนเสนาสนะมีความมั่นคงแข็งแรง สถานะและที่ตั้ง วัดพระยาทำ เป็นพระอารามหลวงชั้นตรีชนิดวรวิหาร ตั้งอยู่เลขที่ ๔๗ ริมคลองมอญ ถนนอรุณอมรินทร์แขวงบ้านช่างหล่อ เขตบางกอกน้อย กรุงเทพมหานคร มีที่ดินตั้งวัด เนื้อที่ ๑๖ ไร่เศษ ที่มา : วัดพระยาทำ. (๒๕๖๔). ใน กรมการศาสนา , พระอารามหลวง เล่ม ๑. (หน้า .๒๒๖-๒๒๗). กรมการศาสนา.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix